Scar Tissue

Scar Tissue on Red Hot Chili Peppersin kappale, joka löytyy yhtyeen vuonna 1999 julkaistulta albumilta Californication. Kappale julkaistiin singlenä saman vuoden toukokuussa. Singlestä tehtiin musiikkivideo samana vuonna. Kappale on Red Hot Chili Peppersin ensimmäinen single uuden kitaristin, John Fruscianten kanssa sitten albumin Blood Sugar Sex Magik. 

Singlen b-puolet ovat "Gong Li" ja "Instrumental#1".

Yhtyeen laulaja Anthony Kiediksen vuonna 2004 julkaistu elämäkerta on samanniminen kuin singlekin, Arpikudos (engl. "Scar Tissue").

Tausta
Edellinen kitaristi Dave Navarro oli saanut potkut Red Hot Chili Peppersistä vuonna 1998 ja basisti Flea kertoi Kiedikselle halustaan lähteä yhtyeestä, ellei Frusciante palaisi, Kiediksellä ei ollut mitään sitä vastaan, muttei uskonut sen olevan kovinkaan mahdollista. Fruscianten päästyä huumevieroituksesta Flea oli kysynyt häneltä, haluaisiko hän palata yhtyeeseen. Fruscianten suostuttua vanha menestyskokoonpano oli jälleen kasassa.

Kappale
Kappale on yhtyeen uudemman, melodisemman rock-musiikin edustaja, jota bändi kokeili albumilla Californication. Yhtye jatkoi samanlaisen tyylin käyttöä myös seuraavalla albumilla By The Way. Kappaleen tunnistaa helposti sen pehmeästä ja melodisesta kitara-riffistä.

Kappale kertoo Kiediksen huumeriippuvuudesta ja riidoista. Kappaleen sanoissa viitataan edelliseen kitaristiin Navarroon, joka oli "sarkasmin kuningas" ("Sarcastic mister know it all"). Myös toinen lause viittaa Navarroon. Kappaleen Warped musiikkivideon lopussa Kiedis ja Navarro suutelevat, johon viittaa ("close your eyes and I'll kiss you") Säe ("With the birds I'll share this lonely view") viittaa lintuihin, jotka Kiedis näki laulaessaan Flean talon ulkopuolella, jolloin hän tunsi itsensä ulkopuoliseksi.

Musiikkivideo
Videolla yhtye ajaa erämaassa, hakattuina, haavoittuneina ja sidottuina, soittaen rikkinäisiä instrumentteja. Yhtyeen jäsenet ajavat kukin vuorolla, vaikka Frusciantella ei ole edes ajokorttia. Videon ohjasi Stéphane Sednaoui, joka ohjasi myös singlejen "Breaking the Girl" ja "Give It Away" musiikkivideot.

Julkaisu
Kappale myi singlenä kultaa Yhdysvalloissa ja Australiassa. Vuonna 2000 yhtye voitti kappaleella Grammy-palkinnon, parhaasta rock-kappaleesta.

Listasijoitukset
ListaKorkein sijoitusListaviikot Aria ChartsRed Hot Chili Peppersin sijoitukset ARIA Charts-listalla1518 Kanadan singlelistaRed Hot Chili Peppersin sijoitukset Kanadassa332 Suomen virallinen lista162 Ranskan singlelistaRed Hot Chili Peppersin sijoitukset Ranskassa667 Saksan singlelistaRed Hot Chili Peppersin sijoitukset Saksassa 759 Uuden-Seelannin singlelistaRed Hot Chili Peppersin sijoitukset Uudessa-Seelannissa 316 Alternative SongsRed Hot Chili Peppersin sijoitukset Alternative Songs-listalla126 U.S. Billboard Hot 100Red Hot Chili Peppersin sijoitukset Billboard Hot 100-listalla929 U.S. Billboard Top 40 MainstreamRed Hot Chili Peppersin sijoitukset Billboard Top 40 Mainstream-listalla12? Britannian singlelistaRed Hot Chili Peppersin sijoitukset Britannian singlelistalla156

Singlen kappaleet
CD Single 1
 "Scar Tissue"
 "Gong Li"
 "Instrumental #1"

Lähteet

Luokka:Red Hot Chili Peppersin kappaleet
Luokka:Vuoden 1999 kappaleet